มันนี่ทูเดย์
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า
24 เม.ย. 2558

ธอส.ประมูลขายสินทรัพย์ 1,300 รายการ
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส.เปิดประมูลทรัพย์สินสินทรัพย์รอการขาย (เอ็นพีเอ) กว่า 1,300 รายการทั่วประเทศ เฉพาะที่กรุงเทพฯ และปริมณฑล จะเปิดประมูลวันที่ 25 เม.ย.นี้ จำนวน 300 รายการ คาดว่าจะได้รายได้ 2,300 ล้านบาท ทั้งนี้ ธนาคารมีส่วนลดพิเศษสำหรับทรัพย์ที่นำมาจัดประมูลสูงสุดถึง 30% จากราคาปกติ รวมทั้งมีโปรโมชั่นสำหรับผู้ซื้อทรัพย์ที่จ่ายเงินดาวน์ 10% ของราคาที่ประมูลซื้อได้ ส่วนที่เหลืออีก 90% (ยกเว้นอาคารแฟลตให้สินเชื่อไม่เกิน 80%) สามารถขอสินเชื่อกับ ธอส.ด้วยอัตราดอกเบี้ย 0% นาน 12 เดือน ผ่อนได้นานสูงสุดถึง 30 ปี
เอสเอ็มอีแบงก์อบรมเขียนแผนธุรกิจ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) จัดอบรมเขียนแผนธุรกิจในวันที่ 12-15 และ 19-22 พ.ค. 2558 เพื่อเสริมสร้างและเตรียมความพร้อมด้านการบริหารจัดการ หลักการวางแผนธุรกิจ สำหรับผู้ประกอบการที่เพิ่งเริ่มเปิดธุรกิจมาไม่เกิน 3 ปี เป็นกลุ่มผู้ผลิตแอพพลิเคชั่น เกมบนสมาร์ทโฟน กลุ่มผู้ผลิตซอฟต์แวร์เฉพาะด้าน กลุ่มผู้รับจ้างหรือฟรีแลนซ์ผลิตแอนิเมชั่นหรือกราฟฟิกดีไซน์ กลุ่มธุรกิจเว็บไซต์ตลาดออนไลน์ กลุ่มธุรกิจบริการหลังการขาย เช่น กลุ่มติดตั้งระบบไอที หรือซ่อมอุปกรณ์ไอที  เปิดรับสมัครถึงวันที่ 8 พ.ค. 2558 โทร. 02-265-4588, 02-265- 4593